Ficus lutea

Ny Ficus lutea dia karazan-javamaniry mamony ao amin' ny fianakaviana Moraceae. Izy io dia maniry hatrany Eastern Cape (Afrika Atsimo) ka hatrany amin' ny faritr' i Afrika trôpikaly. Atao hoe amontana izy io amin' ny teny malagasy nefa tsy io ihany ny zavamaniry antsoina amin' io anarana io.

 Toetoetrany 
vignette|225x225px|Ravin' ny Ficus lutea
ankavia|vignette|228x228px|Vatana sy sampan' ny Ficus lutea
Mahatratra 25 m ny haavony, lehibe sy mivelatra ny ao amin' ny tampony. Manja na volondavenona antitra ny hodiny. Raha any amin' ny faritra malalaka izy dia matetika fohy ny vatany sady ahitana fakany manohana fa raha any anaty ala kosa ny vatany dia matetrika lava kokoa.

Mivondrona eo amin' ny faran' ny sampany ny ravin' ny Ficus lutea izay manjelanjelatra, mahatratra hatramin' ny 43 sm ny halavany ary 20 sm ny sakany, somary boribory toa endrik' atody na salavalava manana tendrony lava maranitra ny endriky ny ravina, ary ny eo am-poto-dravina dia miendrika fo na boribory.
ankavia|vignette|166x166px|Voan' ny Ficus lutea mbola manta
vignette|274x274px|Voan' ny Ficus lutea efa masaka
Ny voany dia mipoitra eo ampototry ny ravina na amin' ny rantsana eo ambanin' ny vondron-ravina, manana savaivo mahatratra 30 mm sady be volovolony indrindra raha mbola tanora.

 Faritra sy toerana aniriany 
Ity zavamaniry ity dia hita any amin' ny ala manamorona renirano sy any amin' ny tany rakotra ala ary any amin' ny aritra misy ala maitso lalandava any Afrika Andrefana sy Afrika Atsinanana ary Afrika Atsimo.

 Jereo koa 

 Ficus

 Aviavy
 Fihamy
 Amontana
 Adabo